CELEX: 32000D0068(01)
Language: ro
Date: 1999-12-22 00:00:00
Title: Decizia Comisiei din 22 decembrie 1999 de modificare a Deciziei 93/623/CEE a Comisiei și de stabilire a identificării ecvideelor destinate reproducției și producției [notificată cu numărul C(1999) 5004]Text cu relevanță pentru SEE.

03/Volumul 30
            
            
               RO
            
            
               Jurnalul Ofícial al Uniunii Europene
            
            
               261
            
         32000D0068(01)
   
               L 023/72
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 22 decembrie 1999
   de modificare a Deciziei 93/623/CEE a Comisiei și de stabilire a identificării ecvideelor destinate reproducției și producției
   [notificată cu numărul C(1999) 5004]
   (Text cu relevanță pentru SEE)
   (2000/68/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 90/427/CEE a Consiliului din 26 iunie 1990, privind condițiile zootehnice și genealogice care reglementează schimburile intracomunitare de ecvidee (1), astfel cum a fost modificată ultima dată prin Actul de aderare a Austriei, Finlandei și Suediei, în special articolul 8 alineatul (1),
   având în vedere Directiva 90/426/CEE a Consiliului din 26 iunie 1990 privind condițiile de sănătate animală care reglementează circulația și importul de ecvidee din țări terțe (2), astfel cum a fost modificată ultima dată prin Actul de aderare a Austriei, Finlandei și Suediei, în special articolul 4 alineatul (4) punctul (ii),
   întrucât:
   
               (1)
            
            
               Prin Decizia 93/623/CEE (3), Comisia a stabilit documentul de identificare (pașaportul) care însoțește ecvideele înregistrate.
            
         
               (2)
            
            
               În vederea protejării identității continue a animalului, este necesar să se modifice Decizia 93/623/CEE prin introducerea numărului pe viață.
            
         
               (3)
            
            
               În conformitate cu articolul 4 alineatul (4) punctul (ii) din Directiva 90/426/CEE, ecvideele destinate reproducției și producției trebuie să fie identificate în perioada de circulație, printr-o metodă care urmează să fie stabilită de Comisie.
            
         
               (4)
            
            
               Anumite părți din informațiile prevăzute în Decizia 93/623/CEE pot fi utilizate pentru identificarea ecvideelor destinate reproducerii și producției.
            
         
               (5)
            
            
               Într-un anumit stadiu al vieții lor, ecvideele destinate reproducției și producției, precum și ecvideele înregistrate, pot deveni ecvidee pentru sacrificare destinate consumului uman, așa cum este definit la articolul 2 litera (d) din Directiva 90/426/CEE.
            
         
               (6)
            
            
               Administrarea de produse medicamentoase veterinare ecvideelor face obiectul dispozițiilor Directivei 81/851/CEE a Consiliului din 25 septembrie 1981 de apropiere a legisla ției statelor membre cu privire la produsele medicamentoase veterinare (4), astfel cum a fost modificată ultima dată prin Directiva 93/40/CEE (5).
            
         
               (7)
            
            
               În conformitate cu articolul 14 din Regulamentul (CEE) nr. 2377/90 din 26 iunie 1990 de instituire a unei proceduri comunitare pentru stabilirea limitelor maxime ale reziduurilor de medicamente de uz veterinar în alimentele de origine animală (6), astfel cum a fost modificat ultima dată prin Regulamentul (CE) nr. 1308/99 (7), începând cu 1 ianuarie 2000, în cadrul Comunității se interzice, fără excepție, administrarea, la animalele destinate producției de hrană, de produse medicamentoase veterinare cu conținut de substanțe farmacologice active care nu sunt menționate în anexele I, II sau III la acest regulament. În consecință, ecvideele pot primi tratament medical numai cu produse medicamentoase cu conținut de substanțe farmacologice active menționate în anexele I, II sau III la acest regulament.
            
         
               (8)
            
            
               Comisia intenționează să modifice articolul 1 din Directiva 81/851/CEE în vederea introducerii unei definiții a animalelor destinate producției de hrană și pentru a permite exceptarea anumitor grupe din aceste specii, dacă animalele incluse în aceste grupe sunt identificate și controlate suficient. Se califică pentru aceste exceptări ecvideele identificate în mod clar și care au marcat în documentul de identificare că nu sunt destinate sacrificării sau sacrificării în condiții controlate, în conformitate cu legislația comunitară.
            
         
               (9)
            
            
               La reuniunea sa din 9-11 noiembrie 1999, Comitetul științific pentru produse medicamentoase veterinare a luat în considerare cererea Comisiei de a indica o perioadă adecvată de retragere generală a substanțelor care nu sunt incluse în anexele la Regulamentul (CEE) nr. 2377/90 și a recomandat ca această perioadă de retragere să fie de cel puțin șase luni.
            
         
               (10)
            
            
               Dispozițiile Directivei 64/433/CEE a Consiliului din 26 iunie 1964 privind condițiile de producere și comercializare a cărnii proaspete (8), astfel cum a fost modificat prin Directiva 95/23/CEE (8), se aplică pentru carnea de solipede. În conformitate cu această directivă, animalele destinate sacrificării trebuie să fie identificate astfel încât să se permită autorităților competente să determine originea lor. Articolul 7 alineatul (3) din Directiva 90/426/CEE cere medicului veterinar oficial de la abator să înregistreze numărul de identificare sau numărul documentului de identificare al ecvideelor sacrificate.
            
         
               (11)
            
            
               În conformitate cu Directiva 64/433/CEE medicul veterinar oficial trebuie, pe durata inspecției sanitare ante-mortem, să acorde atenție oricăror semne care arată că animalelor le-au fost administrate substanțe cu efecte farmacologice sau că au consumat orice alte substanțe care ar putea face carnea lor dăunătoare sănătății umane. Verificarea fișei de medicație din documentul de identificare trebuie deci să facă parte din această evaluare.
            
         
               (12)
            
            
               Condițiile de import al ecvideelor ar trebui să fie acelea prevăzute de Directiva 90/426/CEE, în special cele prevăzute de Deciziile 93/196/CEE (9) și 93/197/CEE ale Comisiei (10).
            
         
               (13)
            
            
               Este necesară modificarea în consecință a documentului de identificare a ecvideelor înregistrate.
            
         
               (14)
            
            
               Mai mult decât atât, este necesar să se stabilească documentul de identificare pentru ecvideele destinate reproducerii și producției, pe baza documentului de identificare pentru ecvidee înregistrate.
            
         
               (15)
            
            
               Pentru a acorda statelor membre timp să aplice măsurile propuse, ar trebui să se prevadă o perioadă de tranziție.
            
         
               (16)
            
            
               Măsurile prevăzute în prezenta decizie sunt în conformitate cu avizul Comitetului permanent pentru zootehnie și al Comitetului veterinar permanent,
            
         ADOPTĂ PREZENTA DECIZIE:
   Articolul 1
   Anexa la Decizia 93/623/CEE se modifică după cum urmează:
   
               1.
            
            
               În partea II litera (A) din Instrucțiuni generale pentru pașaport, se inserează următoarele cuvinte, în ordinea corespunzătoare:
               „6.   Secțiunea IX:
               Tratament medicamentos
               Partea I și partea II sau partea III din această secțiune trebuie să fie completate corect în conformitate cu instrucțiunile prevăzute în această secțiune”.
            
         
               2.
            
            
               În conformitate cu anexa la prezenta decizie, se adaugă o nouă secțiune.
            
         Articolul 2
   (1)   Numărul de identificare menționat în secțiunea II alineatul (1) din documentul de identificare stabilit de Decizia 93/623/CEE trebuie să fie numărul pe viață al animalului, care trebuie să fie păstrat sau la care trebuie să se facă referire ori de câte ori autoritățile competente modifică detaliile de înregistrare ale animalului respectiv.
   (2)   Numărul de identificare menționat la alineatul (1) este numărul de identificare menționat la articolul 7 alineatul (3) din Directiva 90/426/CEE.
   Articolul 3
   Documentul de identificare care însoțește ecvideele destinate reproducției și producției în timpul circulației trebuie să conțină cel puțin informațiile prevăzute la secțiunile I, II, III, IV și IX din documentul de identificare stabilit de Decizia 93/623/CEE.
   Articolul 4
   Statele membre trebuie să se asigure că cel târziu de la data de 1 iulie 2000, ecvideele înregistrate și ecvideele destinate reproducției și producției sunt însoțite de documentul de identificare menționat la articolul 1 și, respectiv, articolul 3, cu excepția cazului în care mențiunile obligatorii de la secțiunea menționată la articolul 1 solicită întocmirea acestei secțiuni fără întârziere, înainte de această dată.
   Articolul 5
   Prezenta decizie se adresează statelor membre.
   
      Adoptată la Bruxelles, 22 decembrie 1999.
      
         
            Pentru Comisie
         
         David BYRNE
         
         
            Membru al Comisiei
         
      
   
   
      (1)  JO L 224, 18.8.1990, p. 55.
   
      (2)  JO L 224, 18.8.1990, p. 42.
   
      (3)  JO L 298, 3.12.1993, p. 45.
   
      (4)  JO L 317, 6.11.1981, p. 1.
   
      (5)  JO L 214, 24.8.1993, p. 31.
   
      (6)  JO L 224, 18.8.1990, p. 1.
   
      (7)  JO L 156, 23.6.1999, p. 1.
   
      (8)  JO L 243, 11.10.1995, p. 7.
   
      (9)  JO L 86, 6.4.1993, p. 7.
   
      (10)  JO L 86, 6.4.1993, p. 16.
   ANEXĂ
   
      „SECȚIUNEA IX